MŠK Púchov

**MŠK Púchov** je slovenský futbalový klub z mesta Púchov. Do roku 2006 mal názov *FK Matador Púchov* (do roku 1992 *TJ Gumárne 1. mája Púchov*).

## História oddielu
Prvý futbalový klub v Púchove bol založený v roku 1920. Podľa bulletinu TJ Gumárne Púchov sa prvý futbalový zápas uskutočnil v Púchove v roku 1921. Púchov v ňom zvíťazil nad mužstvom z Pruského v pomere 2:1. Rozkvet futbalu však nastáva až po druhej svetovej vojne. V rokoch 1950 a 1963 sa Púchov prebojoval do II. ligy, neskôr strávil niekoľko ročníkov v III. lige. V rokoch 19741986 (s výnimkou sezóny 1982/83) pôsobilo mužstvo pod názvom TJ Gumárne 1. mája Púchov vo vtedajšej SNL (po 1. lige druhá najvyššia futbalová súťaž spolu s ČNL v ČSSR). Po vzniku samostatného Slovenska pôsobil Púchov v II. lige, v sezóne 1997/98 obsadil 3. miesto s 10-bodovým odstupom za postupujúcou Nitrou a Dubnicou, o rok nato 4. priečku. Ročník 1999/00 bol pre Púchovský futbal najúspešnejší v dovtedajšej 80-ročnej histórii – futbalový klub (pod názvom ŠK Matador) triumfoval v 18-člennej II. lige s dvojbodovým odstupom pred NCHZ Nováky, čím sa pre nastávajúcu sezónu stal účastníkom najvyššej súťaže (v tej dobe Mars superliga).

V premiérovej sezóne obsadili futbalisti Matadoru 6. miesto. Zároveň sa Púchov prebojoval zásluhou Fair-play súťaže do prvého kola Pohára UEFA, proti nemeckému klubu SC Freiburg. Po nepriaznivých výsledkoch 0:0 a 1:2 sa Púchov v tomto kole zo súťaže vypadol.
 
Nasledujúci rok klub zaznamenal historický úspech, keď za majstrovskou Žilinou skončil s odstupom 7 bodov na 2. priečke, vďaka čomu v si sezóne 2002/03 opäť vybojoval účasť v Pohári UEFA – v predkole vyradil kazašský klub FC Atyrau (0:0, 2:0), v 1. kole však prehral s Girondins Bordeaux (0:6, 1:4).

V roku 2002 sa ŠK Matador stal po prvýkrát finalistom Slovenského pohára, keď postúpil postupne cez Petrochemu Dubová (1. kolo, 4:2), Slovan Bratislava (2.kolo, 3:0), FC Čaňa (štvrťfinále, 5:1) a MŠK Žilina (semifinále, 1:0 a 2:0). Vo finálovom zápase sa klub stretol v Považskej Bystrici s mužstvom VTJ Koba Senec, ktorému po nerozhodnom výsledku 1:1 podľahol v penaltovom rozstrele 4:2.

V nasledujúcom ročníku 1. ligy obsadilo mužstvo 5. priečku, v domácej pohárovej súťaži sa však opäť prebojovalo až do finále – 1. kolo DAC D.Streda (2:0), 2. kolo 1.FC Košice (3:0), štvrťfinále Tatran Prešov (3:0) a semifinále Petrochema Dubová (2:2, 1:1). Vo finálovom zápase Slovenského pohára 2003 v Topoľčanoch zvíťazil Púchov nad Slovanom Bratislava 2:1 gólmi Perniša a Brešku.

V Pohári UEFA 2003/04 porazili futbalisti Matadoru v predkole gruzínsky FC Sioni Bolnisi (3:0, 3:0), v 1.kole sa slovenský zástupca stretol so španielskym veľkoklubom FC Barcelona. Po domácej remíze 1:1 prehralo mužstvo vonku 0:8 a vypadlo z Pohára UEFA. Domáci zápas sa odohral na Štadióne A. Malatinského v Trnave.

Po sérii úspechov postihla klub kríza – v sezóne 2003/04 obsadil až 9. priečku, čím zachránil príslušnosť v najvyššej súťaži s 10-bodovým náskokom na úkor zostupujúceho bratislavského Slovana. V pohári vypadol Matador už v 2. kole s druholigovou Šaľou. Nasledujúcu sezónu priniesli stabilizované výsledky konečné 6. miesto, v Slovenskom pohári Púchov opäť vypadol v 2. kole s Rimavskou Sobotou.

Záchranárske práce postihli klub aj v ročníku 2005/06, keď o poslednú priečku bojoval najmä s Interom Bratislava. V kľúčovom zápase jari podľahol na domácom trávniku Interu 0:1. Púchov so štvorbodovou stratou na predposledné 9. miesto opustil po šiestich sezónach Corgoň ligu. Vypadnutie z najvyššej súťaže sprevádzala strata sponzora, spoločnosti (Matador), masívny výpredaj hráčov a finančné ťažkosti. Aj preto sa FK Púchov odhlásil z II. ligy a v ročníku 2006/07 štartoval po reorganizácii súťaží v II. lige západ (tretia najvyššia súťaž).

V ročníku 2008/2009 postúpil FK Púchov do 2. najvyššej súťaže, keď vyhral na štadióne Dúbravky 0:2 a zabezpečil si 7-bodový náskok pred druhými Vráblami.

V sezóne 2010/2011 skončil FK Púchov s 22 bodmi na poslednom mieste v I. lige a zostúpil spolu s predposledným FK Slovan Duslo Šaľa do II. ligy.

V sezóne 2018/2019 skončil MŠK Púchov na druhom mieste v 3. lige Západ a TJ Kovo Beluša nevyužila možnosť postupu do 2. ligy, tak možnosť prináležala Púchovu, ktorý ju využil.

Mládežnícky tím Púchova hrá od roku 1962 v dorasteneckej lige.

### Historické názvy klubu
* 1920 – Športový klub Púchov
* 1945 – ŠK Rolný Púchov
* 1948 – Sokol Makyta Púchov
* 1956 – TJ Iskra Púchov
* 1968 – TJ Gumárne 1.mája Púchov
* 1993 – ŠK Matador Púchov
* 2003 – FK Matador Púchov
* 2007 – FK Púchov
* 2013 - MŠK Púchov
### Míľniky športovej histórie
* 1999/2000 – *víťaz II. ligy* (v súčasnosti nesie názov I.liga) a postup do Corgoň ligy
* 2001 – 1. kolo Pohára UEFA prostredníctvom fair-play súťaže
** *(11. 9. 2001) Matador Púchov – [[SC Freiburg]]  0:0*
** *(27. 09. 2001) [[SC Freiburg]]  – Matador Púchov 0:0*
* 2001/2002 – Corgoň liga – *2. miesto*
* 2002 – Slovenský pohár- *účasť vo finále*
** *VTJ Koba Senec – Matador Púchov 1:1 po predĺžení (1:1, 0:0), na pok. kopy 4:2, odohrané v Považskej Bystrici*
* 2002 – účasť v 1. kole Pohára UEFA
** *(17. 9. 2002) [[FC Girondins de Bordeaux|Girondins Bordeaux]]  – Matador Púchov 6:0 (2:0)*
** *(03. 10. 2002)  Matador Púchov – [[FC Girondins de Bordeaux|Girondins Bordeaux]]  1:4 (1:2)*
* 2003 – Slovenský pohár – *víťaz*
** *Matador Púchov – Slovan Bratislava 2:1 po predĺžení – odohrané v Topoľčanoch*
* 2003 – účasť v 1. kole Pohára UEFA
** *(25. 09. 2003) Matador Púchov – [[FC Barcelona]]  1:1 (0:0)*
** *(15. 10. 2003) [[FC Barcelona]]  – Matador Púchov 8:0 (3:0)*
* 2004 – účasť v Pohári UEFA
* 2008/2009 – *víťaz* II. ligy a postup do I. ligy
* 2009 – prvé miesto po jesennej časti I. ligy

### Rejting klubov podľa UEFA
* 237 miesto – 2004/05 – 5.850 bodov
* 225 miesto – 2005/06 – 6.070 bodov
* 227 miesto – 2006/07 – 4.575 bodov
* 218 miesto – 2007/08 – 5.070 bodov

### Známi hráči
*  František Chovanec
*   Jozef Chovanec
*  Jozef Tománek
*  Štefan Tománek
*  Jozef Bajza
*  Milan Bagín
*  Milan Luhový
*  Ľubomír Luhový
*  Ivan Kozák
*  Mário Breška
*  Tomáš Bernady
*  Almir Gegić
*  Radoslav Kunzo
*  Ali Lembakoali
*  Jozef Mužlay
* Ľubomír Talda
*  Zdeno Štrba
*  Pavol Vavrík
*  Peter Mičič
*  Kornel Saláta
*  Salomon Wisdom
*  Pavol Vavrík
*  Patrik Mráz
*  Peter Majerník
*  Milan Jambor
*  Peter Čvirik
* Marek Bakoš

## Tréneri
### Slovenská II. liga po roku 1993
* 1993/94 – A. Richtárik
* 1994/95 – V. Hrivnák
* 1995/96 – V. Hrivnák, J. Zigo
* 1996/97 – Š. Tománek
* 1997/98 – Š. Tománek
* 1998/99 – J. Šuran
* 1999/00 – J. Šuran

### [[Mars superliga]]
* 2000/01 – J. Šuran
* 2001/02 – J. Šuran
* 2002/03 – J. Šuran, F. Komňacký

### [[Corgoň liga]]
* 2003/04 – Š. Zaťko, M. Lešický
* 2004/05 – P. Vrba, as. trénera: Ján Jozefovič

### [[II. slovenská futbalová liga|II.liga skupina západ]]
* 2006/07 – Stanislav Mráz, as. trénera: Peter Luhový
* 2007/08 – Pavol Strapáč, as. trénera: Jaroslav Vágner
* 2008/09 – Pavol Strapáč,as. trénera: Jaroslav Vágner

### [[I. slovenská futbalová liga mužov]]
* 2009/10 – Pavol Strapáč, as. trénera: Jaroslav Vágner

### [[II. slovenská futbalová liga|II.liga skupina západ]]
* 2010/11 – Jaroslav Vágner, as. trénera: Ľubomír Talda
* 2011/12 – Jaroslav Vágner, as. trénera: Ľubomír Talda

### [[4. liga|IV. slovenská futbalová liga mužov Severozápad]]
* 2012/13 – Stanislav Mráz, as. trénera:

## Štadión
* Názov: Mestský štadion Púchov
* Celková kapacita: 6614 miest (5963 miest na sedenie).

### História štadióna
* 1953 – začiatok výstavby futbalového štadióna
* 1957 – 1. mája Slávnostné otvorenie štadióna
* 1958 – začala výstavba hlavnej tribúny
* 1960 – hlavná tribúna v prevádzke
* 2000 – prekrytie atletickej škvárovej dráhy okolo hracej plochy trávou
* 2001 – zvýšenie niektorých sektorov, takmer celá kapacita štadióna je na sedenie (90%)
* 2001 – nová výsledková svetelná tabuľa

## Referencie


## Externé odkazy
* Oficiálna stránka klubu 
* Remíza s FC Barcelona


Puchov
Kategória:Futbalové kluby založené v 1920